b"\n_START_ARTICLE_\nGb\xc3\xb4kl\xc3\xa9\n_START_SECTION_\nGeografia i situaci\xc3\xb3 geogr\xc3\xa0fica\n_START_PARAGRAPH_\nA Sassandra, la seva capital, hi ha la desembocadura del riu Sassandra._NEWLINE_Al sud hi t\xc3\xa9 el golf de Guinea, a l'oest hi ha la regi\xc3\xb3 de San-P\xc3\xa9dro, al nord hi ha les regions de Nawa i de Loh-Djiboua i a l'est hi ha els departaments de Loh-Djiboua i de Grands Pons.\n_START_SECTION_\nDepartaments i municipis\n_START_PARAGRAPH_\nA la regi\xc3\xb3 de Gb\xc3\xb4kle hi ha els departaments de Sassandra i de Fresco, que tamb\xc3\xa9 s\xc3\xb3n els dos \xc3\xbanics municipis.\n_START_SECTION_\nEconomia\n_START_PARAGRAPH_\nEn el sector terciari, hi destaca el comer\xc3\xa7. Hi ha ind\xc3\xbastries de transformaci\xc3\xb3 de mandioca i de cautx\xc3\xba a Gaoulou. L'artesania de la regi\xc3\xb3 est\xc3\xa0 poc desenvolupada._NEWLINE_El caf\xc3\xa8, cacau, oli de palma i hevea s\xc3\xb3n els principals cultius de renda que hi ha a la regi\xc3\xb3. Els productes alimentaris principals que s'hi conreen s\xc3\xb3n l'arr\xc3\xb2s, la mandioca, la banana, el nyam, el taro, la patata dol\xc3\xa7a, i les fruites i hortalisses (auberg\xc3\xadnia, ocra, pebrot, taronges i fruita de la passi\xc3\xb3)._NEWLINE_Tamb\xc3\xa9 destaca el pes de la pesca. El 2013 es van pescar 5.325.235 kg de peixos, 109.638 kg de crustacis i 50.710 kg de mol\xc2\xb7luscs.\n_START_SECTION_\nCultura\n_START_PARAGRAPH_\nEls pobles aut\xc3\xb2ctons de la regi\xc3\xb3 s\xc3\xb3n els neyos, els godi\xc3\xa9s, els kodies i els bakou\xc3\xa9s."